[bookmark: _GoBack]VENDIM
Nr. 617, datë 20.10.2021

PËR TREGUESIT STATISTIKORË TË VLERËSIMIT E TË MONITORIMIT TË PROGRAMEVE TË NDIHMËS EKONOMIKE, TË PAGESËS PËR PERSONAT ME AFTËSI TË KUFIZUARA DHE SHËRBIMEVE SHOQËRORE, SI EDHE PERIODICITETIN E MBLEDHJES SË TYRE

Në mbështetje të nenit 100 të Kushtetutës dhe të pikës 3, të nenit 19, të ligjit nr. 57/2019, “Për asistencën sociale në Republikën e Shqipërisë”, me propozimin e ministrit të Shëndetësisë dhe Mbrojtjes Sociale, Këshilli i Ministrave

VENDOSI:

1. Vlerësimi dhe monitorimi i programeve të ndihmës ekonomike, pagesës për personat me aftësi të kufizuara dhe shërbimeve shoqërore realizohen në nivel vendor e kombëtar e kanë për qëllim:
a) monitorimin dhe vlerësimin e zbatimit të objektivave, të masave dhe të veprimeve, në zbatim të legjislacionit, strategjive dhe programeve të ndihmës ekonomike, pagesës për personat me aftësi të kufizuara dhe shërbimeve të përkujdesjes shoqërore, rezidenciale apo komunitare, të ofruara nga persona juridikë, publikë e privatë;
b) vlerësimin e efektivitetit të përdorimit të fondeve, në zbatim të politikave dhe të programeve të mbrojtjes shoqërore;
c) vlerësimin e ndikimit të politikave në uljen e varfërisë, shmangien e përjashtimit shoqëror dhe garantimin e mundësive të barabarta;
ç) hartimin e rekomandimeve dhe të politikave për mbështetjen e grupeve në nevojë.
2. Ministria përgjegjëse për çështjet sociale dhe struktura në varësi të saj grumbullojnë dhe përpunojnë të dhëna statistikore, si dhe hartojnë raporte për:
a) përcaktimin e nevojave për shërbime të përkujdesjes shoqërore për grupet në nevojë të popullsisë;
b) përcaktimin e nevojave për mbështetje me pagesa dhe/ose shërbime të familjeve e individëve në nevojë;
c) përcaktimin e numrit dhe të shërbimeve të përkujdesjes shoqërore, që ofrohen nga personat juridikë, publikë dhe privatë, organizatat jofitimprurëse, që veprojnë në nivel qarku e bashkie;
ç) vlerësimin e nevojave për shërbime të reja të përkujdesjes shoqërore, në përputhje me kërkesat dhe burimet për ngritjen e tyre.
3. Drejtoritë rajonale të Shërbimit Social Shtetëror, çdo 2 (dy) muaj, brenda datës 15 të muajit pasardhës, dërgojnë të dhëna statistikore pranë Drejtorisë së Përgjithshme të Shërbimit Social Shtetëror për numrin e familjeve/individëve, që aplikojnë për ndihmë ekonomike, për numrin e familjeve që përfitojnë ndihmë ekonomike, si dhe për fondet e përdorura, sipas modularit 1, që i bashkëlidhet këtij vendimi.
4. Bashkitë, çdo 2 (dy) muaj, brenda datës 10 të muajit pasardhës, dërgojnë në drejtorinë rajonale të Shërbimit Social Shtetëror të dhëna statistikore për numrin e personave me aftësi të kufizuara, që mbështeten me pagesë, si dhe për fondet e përdorura, sipas modularit 2, që i bashkëlidhet këtij vendimi. Për bashkitë, në të cilat zbatohet vlerësimi biopsikosocial, të dhënat statistikore dërgohen pranë Drejtorisë së Përgjithshme të Shërbimit Social Shtetëror nga drejtoritë rajonale nën juridiksionin e të cilave janë këto bashki.
5. Bashkitë dhe qarqet, çdo 2 (dy) muaj, brenda datës 10 të muajit pasardhës, dërgojnë në drejtorinë rajonale të Shërbimit Social Shtetëror të dhëna statistikore për numrin e llojet e shërbimeve të përkujdesjes shoqërore, që ofrohen nga personat juridikë, publikë dhe privatë, nga organizatat jofitimprurëse, si dhe për nevojat për shërbime të reja të përkujdesjes shoqërore, sipas modularit 3, që i bashkëlidhet këtij vendimi.
6. Personat juridikë, publikë e privatë, dhe organizatat jofitimprurëse të licencuara, sipas përcaktimeve të legjislacionit në fuqi, dërgojnë, çdo 2 (dy) muaj, brenda datës 10 të muajit pasardhës, në bashkinë/njësinë administrative, ku ofrojnë shërbimet e përkujdesjes shoqërore, si dhe në drejtorinë rajonale të Shërbimit Social Shtetëror të dhëna statistikore për shërbimet e përkujdesjes shoqërore të ofruara dhe numrin e përfituesve, sipas modularit 3, që i bashkëlidhet këtij vendimi.
7. Drejtoria rajonale e Shërbimit Social Shtetëror vlerëson, përpunon e standardizon të dhënat e grumbulluara sipas pikave 3, 4, 5 dhe 6, të këtij vendimi, dhe ia dërgon, brenda datës 15 të muajit pasardhës, Drejtorisë së Përgjithshme të Shërbimit Social Shtetëror.
8. Bashkitë, personat juridikë, publikë e privatë, dhe organizatat jofitimprurëse, që ofrojnë shërbime të përkujdesjes shoqërore, u dërgojnë një kopje të raportit të të dhënave strukturave përgjegjëse për shërbimet e përkujdesjes shoqërore në qark.
9. Drejtoria rajonale e Shërbimit Social Shtetëror lidh aktmarrëveshje me institucione të tjera për shkëmbimin e të dhënave statistikore periodike.
10. Drejtoria e Përgjithshme e Shërbimit Social Shtetëror, të dhënat e grumbulluara dhe të përpunuara, në përputhje me standardet e përcaktuara me udhëzim të ministrit, i dërgon në ministrinë përgjegjëse për çështjet sociale dhe në Institutin e Statistikave.
11. Ngarkohet ministri përgjegjës për çështjet sociale të nxjerrë udhëzim për mënyrën e paraqitjes së të dhënave statistikore për programin e ndihmës ekonomike, të aftësisë së kufizuar dhe të shërbimeve të përkujdesjes shoqërore. 
12. Vendimi nr. 617, datë 7.9.2006, i Këshillit të Ministrave, “Për përcaktimin e treguesve të vlerësimit dhe të monitorimit të programeve të ndihmës ekonomike, të pagesës për personat me aftësi të kufizuara dhe të shërbimeve shoqërore”, shfuqizohet.
13. Ngarkohen Ministria e Shëndetësisë dhe Mbrojtjes Sociale dhe njësitë e vetëqeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

















MODULAR 1 – PROGRAMI I NDIHMËS EKONOMIKE (NE)
	Nr.
	Grupi i synuar
	Indikator i monitorueshëm
	Përmbajtja
	Specifikime
	Periodiciteti

	1.
	Familjet/individët në nevojë
	Numri i familjeve aplikuese dhe përfituese të skemës së NE.
	Tregon numrin e familjeve/individëve në bashki që aplikojnë/përfitojnë NE për periudhën
	Përfitues nga sistemi i pikëzimit; Përfitues nga fondi 6% mbi bazën e kritereve specifike;
Sipas numrit të anëtarëve;
Sipas kategorisë familje/individ;
Sipas kohëzgjatjes në skemë;
Sipas gjinisë së kryefamiljarit.
	Çdo 2 muaj

	2.
	
	Numri i familjeve me fëmijë 0–5, 6–15 vjeç dhe 16–18 vjeç.
	Tregon numrin e familjeve në bashki që përfitojnë NE të cilët kanë në përbërje fëmijë të grupmoshës 0–5, 6–15 vjeç, 16–18 vjeç.
	Sipas grupmoshave (parashkollore, shkollë 9-vjeçare, arsim i mesëm);
Sipas gjinisë;
Sipas arsimit që ndjekin.
	Çdo 2 muaj

	3.
	
	Numri i familjeve të NE që kanë në përbërje persona me aftësi të kufizuara (PAK).
	Tregon numrin e familjeve në bashki që përfitojnë NE për periudhën dhe që kanë në përbërje PAK.
	Sipas grupmoshave;
Sipas gjinisë.
	Çdo 2 muaj

	4.
	
	Numri i familjeve që hyjnë në skemën e NE.
	Tregon numrin e familjeve në bashki që futen në skemën e NE.
	Sipas numrit të anëtarëve.
	Çdo 2 muaj

	5.
	
	Numri i familjeve që dalin nga skema e NE.
	Tregon numrin e familjeve në bashki që dalin nga skema e NE.
	Sipas shkakut të daljes nga skema.
	Çdo 2 muaj

	6.
	
	Numri i familjeve që trajtohen nga fondet e pushtetit lokal dhe përfitime në natyrë.
	Tregon numrin e familjeve në bashki, që mbi bazën e kritereve specifike mbështeten me fondet e pushtetit vendor me ndihmë ekonomike ose forma të tjera ndihme.
	Sipas numrit të anëtarëve;
Sipas grupmoshës së fëmijëve apo PAK në përbërje të familjes;
Sipas gjinisë së kryefamiljarit.
	Çdo 2 muaj

	7.
	
	Fondi mujor i NE.
	Tregon fondin mujor në lekë të shpenzuar për çdo bashki (në 000/lekë).
	Fondi i përfituesve nga sistemi i pikëzimit;
Fondi i përfituesve nga 6%.
	Çdo 2 muaj

	8.
	
	Numri i familjeve të NE që përfitojnë kompensime.
	Tregon numrin e familjeve që përfitojnë kompensime.
	Sipas llojit të kompensimit.

	Çdo 2 muaj











MODULAR 2 – PROGRAMI I AFTËSISË SË KUFIZUAR
	1.
	Personat me aftësi të kufizuara (PAK)
	Numri i PAK
	Tregon numrin e PAK në bashki që përfitojnë pagesë të aftësisë së kufizuar.
	Sipas llojit të aftësive të kufizuara;
Sipas masës së përfitimit të pagesës;
Sipas grupmoshës;
Sipas gjinisë.
	Çdo 2 muaj

	2.
	
	Numri i ndihmësve personal
	Tregon numrin e ndihmësve personal në bashki që përfitojnë pagesë.
	Sipas llojit të aftësive të kufizuara së cilës i shërbejnë;
Sipas llojit të shërbimit; 
Sipas grupmoshës;
Sipas gjinisë.
	Çdo 2 muaj

	3.
	
	Numri i invalidëve të punës
	Tregon numrin e invalidëve të punës në bashki që përfitojnë pagesë shtesë për aftësi të kufizuara.
	Sipas sëmundshmërisë dhe grupit të invaliditetit (sëmundje të përgjithshme, grupi I/II dhe sëmundje profesionale, grupi I/II);
Sipas grupmoshës;
Sipas gjinisë.
	Çdo 2 muaj

	4.
	
	Fondi mujor i PAK dhe ndihmësve personalë
	Tregon fondin mujor në lekë të shpenzuar për çdo bashki (në 000/lekë).
	Sipas llojit të aftësive të kufizuara.
	Çdo 2 muaj

	5.
	
	Fondi mujor për invalidët e punës
	Tregon totalin e fondit të shpenzuar për pagesën e invalidëve të punës në bashki (në 000/lekë).
	Sipas sëmundshmërisë dhe grupit të invaliditetit (sëmundje të përgjithshme, grupi I/II dhe sëmundje profesionale, grupi I/II).
	Çdo 2 muaj

	6.
	
	Numri i individëve PAK që përfitojnë kompensime 
	Tregon numrin e PAK në bashki që që përfitojnë kompensime.
	Sipas llojit të aftësive të kufizuara;
Sipas llojit të kompensimit;
Sipas gjinisë.
	Çdo 2 muaj

	7.
	
	Numri i fëmijëve me aftësi të kufizuar 
	Tregon numrin e fëmijëve me aftësi të kufizuara (0–18 vjeç) në bashki.
	Sipas aftësive të kufizuara;
Sipas grupmoshës;
Sipas gjinisë;
Sipas sistemit arsimor që ndjekin.
	Çdo 2 muaj











MODULAR 3 – SHËRBIMET E PËRKUJDESJES SHOQËRORE
	Nr.
	Grupi i synuar
	Indikator i monitorueshëm
	Përmbajtja
	Specifikime
	Periodiciteti

	1.
	Fëmijë në nevojë
	Numri i qendrave/shërbimeve publike të përkujdesjes shoqërore
	Tregon numrin e qendrave/shërbimeve publike rezidenciale ose ditore që ofrojnë shërbime të përkujdesjes shoqërore në nivel qarku dhe bashkie.
	Sipas llojit të qendrës/shërbimit;
Sipas statusit të përfituesit;
Në nivel bashkie;
Në nivel qarku;
Shërbim i ri/ekzistues.
	Çdo 2 muaj

	2.
	
	Numri i përfituesve të vendosur në qendrat/shërbimet publike
	Tregon numrin e përfituesve përfitues të shërbimeve sociale në qendrat/shërbimet publike në nivel qarku dhe bashkie.
	Sipas grupmoshës;
Sipas gjinisë;
Sipas gjendjes së aftësisë/aftësive të kufizuara;
Sipas statusit (social, arsimor, familjar) të përfituesve.
	Çdo 2 muaj

	3.
	
	Numri i kërkesave për përfitim të shërbimeve shoqërore në qendrat/shërbimet publike
	Tregon numrin e kërkesave të bëra pranë strukturave përkatëse në nivel qarku, bashkie për të përfituar shërbime të përkujdesjes shoqërore në qendrat/shërbimet publike 
	Sipas llojit të shërbimit që kërkohet;
Sipas grupmoshës së kërkuesit;
Sipas gjinisë së kërkuesit.
	Çdo 2 muaj

	4.
	
	Fondi i shpenzimeve në qendrat/shërbimet publike të përkujdesjes shoqërore
	Tregon totalin e fondit të shpenzuar në qendrat/shërbimet publike të përkujdesjes shoqërore në qark/bashki për periudhën (000/lekë).
	Sipas llojit të qendrës / shërbimit
Sipas statusit të përfituesve
Sipas burimit të financimit
	Çdo 2 muaj

	5.
	
	Numri i qendrave/shërbimeve jopublike që ofrojnë shërbime të përkujdesjes shoqërore
	Tregon numrin e qendrave/shërbimeve jopublike që ofrojnë shërbime për grupin e synuar në qark/bashki 
	Sipas llojit të shërbimeve që ofrojnë për përfitues të ndryshëm;
Në nivel bashkie;
Në nivel qarku;
Shërbim i ri/ekzistues.
	Çdo 2 muaj

	6.
	
	Numri i përfituesve përfitues të shërbimeve në qendrat/shërbimet jopublike
	Tregon numrin e përfituesve që përfitojnë shërbime shoqërore në qark/bashki në qendrat/shërbimet jopublike.
	Sipas statusit (social, arsimor, familjar) të përfituesve;
Sipas grupmoshave;
Sipas gjinisë;
Sipas gjendjes së aftësisë/aftësive të kufizuara.

	Çdo 2 muaj

	7.
	
	Numri i përfituesve në nevojë
	Tregon numrin e identifikuar nga strukturat përkatëse (shtetërore apo OJF) të përfituesve që kanë nevojë për shërbime shoqërore në bashki. 
	Sipas gjendjes familjare, shoqërore, shëndetësore, arsimimit;
Sipas grupmoshës;
Sipas gjinisë.
	Çdo 2 muaj

	8.
	Gra në nevojë
	Numri i qendrave/shërbimeve publike të përkujdesjes shoqërore
	Tregon numrin e qendrave/shërbimeve publike rezidenciale ose ditore që ofrojnë shërbime të përkujdesjes shoqërore për grupin e synuar në nivel qarku dhe bashkie.
	Sipas llojit të qendrës/shërbimit;
Sipas statusit të përfituesve;
Në nivel bashkie;
Në nivel qarku;
Shërbim i ri/ekzistues.
	Çdo 2 muaj

	9.
	
	Fondi i shpenzimeve në qendrat/shërbimet publike të përkujdesjes shoqërore
	Tregon totalin e fondit të shpenzuar në qendrat/shërbimet publike të përkujdesjes shoqërore në qark/bashki për periudhën (000/lekë).
	Sipas llojit të qendrës/shërbimit;
Sipas statusit të përfituesve.
	Çdo 2 muaj

	10.
	
	Numri i qendrave/shërbimeve jopublike që ofrojnë shërbim të përkujdesjes shoqërore
	Tregon numrin e qendrave/shërbimeve jopublike që ofrojnë shërbime për grupin e synuar në qark/bashki.
	Sipas llojit të shërbimit që ofrojnë.
	Çdo 2 muaj

	11.
	
	Numri i përfituesve përfitues të shërbimeve të përkujdesjes
	Tregon numrin e përfituesve që përfitojnë shërbime të përkujdesjes shoqërore (publike apo jopublike) në qark/bashki .
	Sipas llojit të qendrës;
Sipas llojit të shërbimit;
Sipas grupmoshës;
Sipas statusit familjar, shoqëror, shëndetësor etj.;
Sipas gjendjes sociale;
Sipas vendbanimit;
Sipas nivelit arsimor;
Sipas statusit të punësimit.
	Çdo 2 muaj

	12.
	
	Numri i përfituesve në nevojë
	Tregon numrin e identifikuar nga strukturat përkatëse (shtetërore apo OJF) të përfituesve që kanë nevojë për shërbime shoqërore në bashki.
	Sipas gjendjes familjare shoqërore, shëndetësore, arsimimit;
Sipas grupmoshës;
Sipas gjendjes sociale;
Sipas vendbanimit;
Sipas nivelit arsimor;
Sipas statusit të punësimit.
	Çdo 2 muaj

	13.
	Të rinj në nevojë
	Numri i qendrave/shërbimeve publike të përkujdesjes shoqërore
	Tregon numrin e qendrave/shërbimeve publike rezidenciale ose ditore që ofrojnë shërbime e përkujdesjes shoqërore për grupin e synuar në nivel qarku dhe bashkie.
	Sipas llojit të qendrës/shërbimit 
Sipas statusit të përfituesve
Në nivel Bashkie
Në nivel Qarku
Shërbim i ri/ekzistues
	Çdo 2 muaj

	14.
	
	Fondi i shpenzimeve në qendrat/shërbimet publike të përkujdesjes shoqërore
	Tregon totalin e fondit të shpenzuar në qendrat/shërbimet publike të përkujdesjes shoqërore në qark/bashki në (000/lekë).
	Sipas llojit të qendrës/shërbimit;
Sipas statutit të përfituesve.
	Çdo 2 muaj

	15.
	
	Numri i qendrave/shërbimeve jopublike që ofrojnë shërbime të përkujdesjes shoqërore
	Tregon numrin e OJF-ve që ofrojnë shërbime për grupin e synuar në qark/bashki.
	Sipas llojit të shërbimit që ofrojnë
	Çdo 2 muaj

	16.
	
	Numri i përfituesve përfitues të shërbimeve të përkujdesjes
	Tregon numrin e përfituesve që përfitojnë shërbime të përkujdesjes shoqërore (publike apo OJF) në qark/bashki.
	Sipas llojit të qendrës/shërbimit;
Sipas grupmoshës;
Sipas statusit familjar, shoqëror, shëndetësor etj.;
Sipas gjinisë;
Sipas nivelit arsimor.
	Çdo 2 muaj

	17.
	
	Numri i përfituesve në nevojë
	Tregon numrin e identifikuar nga strukturat përkatëse (shtetërore apo OJF) të përfituesve që kanë nevojë për shërbime shoqërore në bashki.
	Sipas gjendjes familjare, shoqërore, shëndetësore, arsimimit;
Sipas grupmoshës;
Sipas gjinisë;
Sipas vendbanimit.
	Çdo 2 muaj

	18.
	Të moshuar në nevojë
	Numri i qendrave/shërbimeve publike të përkujdesjes shoqërore
	Tregon numrin e qendrave/shërbimeve publike rezidenciale ose ditore që ofrojnë shërbime të përkujdesjes shoqërore për grupin e synuar në nivel qarku dhe bashkie.
	Sipas numrit të përfituesve;
Në nivel bashkie;
Në nivel qarku;
Shërbim i ri/ekzistues.
	Çdo 2 muaj

	19.
	
	Numri i përfituesve të vendosur në qendrat/shërbimet publike
	Tregon numrin e përfituesve përfitues të shërbimeve sociale në qendrat/shërbimet publike në nivel qarku dhe bashkie.
	Sipas grupmoshës;
Sipas gjinisë;
Sipas statusit të përfituesve;
Sipas gjendjes familjare /shëndetësore/aftësisë;
Sipas vendbanimit.
	Çdo 2 muaj

	20.
	
	Numri i kërkesave për përfitim të shërbimeve shoqërore në qendrat/shërbimet publike
	Tregon numrin e kërkesave të bëra pranë strukturave përkatëse në nivel qarku, bashkie për të përfituar shërbime të përkujdesit shoqëror në qendrat/shërbimet publike 
	Sipas statusit të kërkuesit;
Sipas grupmoshës;
Sipas gjinisë;
Sipas gjendjes familjare/shëndetësore /aftësisë;
Sipas vendbanimit.
	Çdo 2 muaj

	21.
	
	Fondi i shpenzimeve në qendrat/shërbimet publike të përkujdesjes shoqërore
	Tregon totalin e fondit të shpenzuar në qendrat/shërbimet publike të përkujdesjes shoqërore në qark/bashki për periudhën (000/lekë).
	Sipas numrit të përfituesve;
Sipas llojit të shërbimit;
Sipas burimit të financimit.
	Çdo 2 muaj

	22.
	
	Numri i qendrave/shërbimeve jopublike që ofrojnë shërbime të përkujdesjes shoqërore
	Tregon numrin e qendrave/shërbimeve jopublike që ofrojnë shërbime për grupin e synuar në qark/bashki 
	Sipas llojit të shërbimit që ofrojnë
	Çdo 2 muaj

	23.
	
	Numri i përfituesve përfitues të shërbimeve nga qendrat/shërbimet jopublike
	Tregon numrin e përfituesve që përfitojnë shërbime shoqërore në qark/bashki nga qendrat/shërbimet jopublike 
	Sipas gjendjes së përfituesit
Sipas grupmoshave
Sipas gjinisë
Sipas vendbanimit
	Çdo 2 muaj

	24.
	
	Numri i përfituesve në nevojë
	Tregon numrin e identifikuar nga strukturat përkatëse (shtetërore apo OJF) të përfituesve që kanë nevojë për shërbime shoqërore në bashki.
	Sipas gjendjes familjare, shëndetësore;
Sipas grupmoshës;
Sipas gjinisë;
Sipas vendbanimit.
	Çdo 2 muaj

	25.
	Persona me aftësi të kufizuara
	Numri i qendrave/shërbimeve publike të përkujdesjes shoqërore
	Tregon numrin e qendrave/shërbimeve publike rezidenciale ose ditore që ofrojnë shërbime të përkujdesjes shoqërore për grupin e synuar në nivel qarku dhe bashkie.
	Sipas llojit të shërbimit;
Në nivel bashkie;
Në nivel qarku;
Shërbim i ri/ekzistues.
	Çdo 2 muaj

	26.
	
	Numri i përfituesve të vendosur në qendrat/shërbimet publike
	Tregon numrin e përfituesve përfitues të shërbimeve sociale në qendrat/shërbimet publike në nivel qarku dhe bashkie.
	Sipas llojit të aftësive të kufizuara;
Sipas grupmoshës;
Sipas gjinisë;
Sipas gjendjes familjare;
Sipas vendbanimit.
	Çdo 2 muaj

	27.
	
	Numri i kërkesave për përfitim të shërbimeve shoqërore në qendrat/shërbimet publike
	Tregon numrin e kërkesave të bëra pranë strukturave përkatëse në nivel qarku, bashkie për të përfituar shërbime të përkujdesjes shoqërore në qendrat/shërbimet publike.
	Sipas statusit të kërkuesit;
Sipas grupmoshës;
Sipas gjinisë.
	Çdo 2 muaj

	28.
	
	Fondi i shpenzimeve në qendrat/shërbimet publike të përkujdesjes shoqërore
	Tregon totalin e fondit të shpenzuar në qendrat/shërbimet publike të përkujdesjes shoqërore një qark/bashki (në 000/lekë).
	Sipas llojit të shërbimit;
Sipas numrit të përfituesve;
Sipas llojit të financimit.
	Çdo 2 muaj

	29.
	
	Numri i qendrave/shërbimeve jopublike që ofrojnë shërbim të përkujdesjes shoqërore
	Tregon numrin e qendrave/shërbimeve jopublike që ofrojnë shërbime për grupin e synuar në qark/bashki 
	Sipas llojit të shërbimit që ofrojnë;
Sipas vendbanimit.
	Çdo 2 muaj

	30.
	
	Numri i përfituesve përfitues të shërbimeve nga qendrat/shërbimet jopublike
	Tregon numrin e përfituesve që përfitojnë shërbime shoqërore në qark/bashki nga qendrat/shërbimet jopublike 
	Sipas llojit të aftësive të kufizuara;
Sipas grupmoshave;
Sipas gjinisë;
Sipas gjendjes familjare;
Sipas vendbanimit.
	Çdo 2 muaj

	31.
	
	Numri i përfituesve në nevojë
	Tregon numrin e identifikuar nga strukturat përkatëse (shtetërore apo OJF) të përfituesve që kanë nevojë për shërbime shoqërore në bashki .
	Sipas gjendjes familjare, shëndetësore;
Sipas grupmoshës;
Sipas gjinisë;
Sipas llojit të aftësive të kufizuara.
	Çdo 2 muaj



